OpenLLM-France/wikimedia huggingface dataset:
# Jose Mari Gorrotxategi

Jose Mari Gorrotxategi Pikasarri (Tolosa, Gipuzkoa, 1929ko martxoaren 24a - 2019ko ekainaren 11), euskal gozogile eta gozogintzan ikertzaile eta sortzaile ezaguna izan zen.

## Biografia

Tolosan jaio zen 1929an. Gozogintza familiaren tradizioa izan zen eta berak jarraitu zuen. Hamalau urtekin negozioan lanean hasi zen, horretarako beste ikasketak baztertuz. Dena dela, kulturarekiko zituen kezka garbi gelditu zen bere bizitzan: haren dendaren ondoan Tolosako Gorrotxategi museoa bultzatu zuen. Halaber, Tolosan egin ziren ekintza kultural askotan hartu zuen parte. Berea gozogintzan bigarren belaunaldia zen. Haren aurkikuntza ezagunena "Xaxu" izeneko gozoa izan zen.
Laurogeita hamar urtez hil zen Tolosan.
Bere bi semek, Rafa eta Iñaki, tradizioarekin jarraitzeko asmoa erakutsi dute.

## Sariak

* 2015ko otsailaan, Donostiako Basque Culinary Centerren sukaldari askoren omenaldia jaso zuen. Orduan, Ohorezko Gozogile Maisua izendatu zuten.

## Erreferentziak

* ↑ https://www.naiz.eus/eu/actualidad/noticia/20190612/muere-el-tolosarra-jose-maria-gorrotxategi-maestro-de-la-confiteria-vasca
* ↑ «Jose Mari Gorrotxategi konfiteroa hil da - Tolosa» Tolosaldeko ataria (Noiz kontsultatua: 2019-06-13).
* ↑ https://web.archive.org/web/20190612123200/https://www.noticiasdenavarra.com/2019/06/12/ocio-y-cultura/ocio/muere-jose-maria-gorrotxategi-maestro-de-la-confiteria-vasca

## Ikus, gainera

* Gorrotxategi museoa

## Kanpo loturak

* Jose Mari Gorrotxategiren heriotza Berrian.
* Gorrotxategi museoaren webgunea
* Datuak: Q64578545
# Jose Mari Iturriza

Jose Mari Iturriza XIX. mende amaierako Donostiako traineru estropadetako patroi bat izan zen.
Garaipen nagusia izan zen 1887ko Kontxako Bandera.

## Kirol ibilbidea

1887ko Kontxako Bandera irabazi zuen. Iturriza abizeneko patroiak ageri dira urte haietako beste edizioren batean parte hartzen, baina izena agertzen ez denez, ezin da jakin Jose Mari ala beste urte batzuetan agertzen den Manuel zen.

## Bibliografia

* AGUIRRE, Rafael (2002): Donostiako Estropadak (1879 - 2001) Regatas de la Concha. Donostia: Kutxa Fundazioa, ISBN 84-7173-414-1
* Datuak: Q16517838
# José María Basterra Madariaga

    Artikulu hau arkitektoari buruzkoa da; beste esanahietarako, ikus «José María Basterra».
José María Basterra Madariaga (Bilbo, 1859 -Gorliz, 1932) euskal arkitektoa izan zen, arte sakroan aditua.

## Lanak
### Eraikin erlijiosoak

* Jesusen Bihotza eliza, Bilbo, 1890
* Jesusen Bihotza eliza, Santander, 1890
* Mariaren Bihotza eliza, Bilbo, 1891
* Urkiolako santutegia, 1898 (bukatugabea)
* San Bizente elizaren kanpai-horma, Bilbo, 1894
* Jasoneren eliza, Torrelavega, 1901
* Begoñako basilikaren dorrea, Bilbo, 1902
* Santiago de las Caldasko parrokia, Ourense, 1910
* Maria Indarberritzailearen ariketa-etxea, Getxo, 1915
* San Jose Mendikoa eliza, Bilbo, 1918
* Santa Maria dorrea, Amurrio, 1929

### Hezkuntza-eraikinak

* Deustuko Unibertsitatea, "Literarioa", Bilbo, 1883 (Francisco de Cubasekin batera)
* Comillasko apaiz-etxea, Comillas, 1912
* Deustuko Unibertsitatea, "Komertziala", Bilbo, 1916 (Emiliano Amannekin batera)
* Bilboko Institutua, Bilbo, 1926 (Ricardo Bastidarekin batera)

### Beste lanak

Getxon, Gordexolan edo Amurrion etxebizitzak ere eraiki zituen. Teofilo Guiard, 1. zenbakiko eraikina Rafael Garamendirekin batera egin zuen.

## Galeria

* San Bizente elizaren kanpai-horma
* Jesusen Bihotza eliza
* Jasoneren eliza, Torrelavega
* Begoñako basilikaren dorrea
* Jesusen Bihotza eliza, Santander
* San Jose Mendikoaren eliza
* Deustuko Unibertsitatea
* Teofilo Guiard kaleko 1. zenbakiko etxebizitzak

## Kanpo estekak

* Datuak: Q11686063
* Multimedia: José María Basterra / Q11686063
# José María Basterra Otxoa

    Artikulu hau belar hockey jokalariari buruzkoa da; beste esanahietarako, ikus «José María Basterra».
José María 'Chefo' Basterra Otxoa (Getxo, 1997ko urtarrilaren 3a) bizkaitar belar hockey jokalaria da.

## Ibilbidea

Basterra sei urterekin hasi zen hockeyan jokatzen Jolasetan. 2012an, 15 urte besterik ez zituela, lehen taldean egin zuen debuta. 2015etik 2017ra Madrilgo Complutense taldean jokatu zuen. 2017ko Eurokopa irabazi ondoren, Madrilgo Club de Campok fitxatu zuen. 2020an "División de Honor"reko jokalaririk onena izendatu zuten, Club de Campok Espainiako lehen titulu nazionala irabazi zuenean.
Hurrengo urtean Tokioko Olinpiar Jokoetan parte hartu zuen, non Espainia final laurdenetan kanporatua izan zen.

## Klubak

* 2012–2015 : Jolaseta
* 2015–2017 : Complutense
* 2017– : Club de Campo

## Erreferentziak

* ↑ (Gaztelaniaz) «Entrevista a José Basterra» jolaseta.com.
* ↑ (Gaztelaniaz) «El At.Terrassa cede la Liga MGS en casa (3-6) ante el Club de Campo» Mundo Deportivo 2021-05-02.
* Datuak: Q107642060
# José María Benegas

José María Benegas Haddad (1948ko uztailaren 25a, Caracas – 2015eko abuztuaren 25a, Madril), Txiki Benegas ezizenaz ezaguna, euskal hiritar abokatu eta politikaria izan zen. Haren arreba Doris Benegas ere politikaria zen, Izquierda Castellanaren buruzagia. Maite Urabaienekin ezkondu eta bi seme-alaba izan zituzten: Teresa eta Pablo. Pablo La Oreja de Van Gogh musika-taldearen kidea da.

## Bizitza

Aita jeltzalea izan arren, PSOEn eta UGTn sartu zen José María Benegas, eta horietan egin zuen bere ibilbide politikoa. 1977an diputatu hautatua, 1984ko Eusko Legebiltzarrerako hauteskundeetan lehendakari izateko aurkeztu zen. PSE-EEren buruzagi nagusietariko bat izan zen. Minbiziak jota hil zen Madrilen, 67 urterekin.

## Lanak

Zenbait saiakera idatzi ditu:
* El principio de la esperanza y Euskadi: sin la paz nada es posible (1984)
* La razón socialista (1990)
* El socialismo de lo pequeño (1995)
* Poemas del amor y de la dictadura y Una propuesta de paz (2000)
* Diccionario de terrorismo (2004)
* Ramón Rubial, 20 años en las cárceles de Franco (2006)
* Diario de una tregua (2007)
* Recuerdo a Enrique Casas (2009)

## Kanpo estekak

* Datuak: Q3751332
* Multimedia: Txiki Benegas / Q3751332
# José María Aznar

José María Alfredo Aznar López (Madril, Espainia, 1953ko otsailaren 25a) politikaria izan da eta Trantsizioaz geroztik Espainiak izan duen laugarren lehendakaria. 1996-2004 bitartean, Alderdi Popularreko (PP) buru zela, Espainiako Gobernua gidatu zuen. Ezkonduta dago eta hiru seme-alaba ditu.

## Bizitza

Familiak politikarekin lotura sendoak izan ditu. Manuel Aznar Zubigarai aitonak, Nafarroa Garaian, Etxalarren hain zuzen ere, lehendabiziko batzokia paratu zuen, baina geroago Francisco Francoren alde jo zuen. Manuel Aznar Acedo aita Francoren armadako propagandagilea eta kazetaria izan zen. Ana Botella emaztea ere Alderdi Popularreko kidea da, eta Madrilgo alkate izan zen 2011tik 2015eraino.
Jose María Aznarrek zuzenbide ikasketak 1975ean bukatu zituen Madrilgo Complutense Unibertsitatean. Hogeita hiru urte zituelarik, zerga-ikuskatzailea izateko lehiaketa gainditu zuen.
Politikan, 1979an Aliantza Popular (AP) alderdian sartu zen. 1982an eta 1986an diputatu hautatu zuten eta, hurrengo urtean, Gaztela-Leongo presidente bihurtu zen (1987-1989). 1990ean, Manuel Fragaren babespean, Alderdi Popularreko buru izendatu zuten.
1993ko hauteskunde orokorretan, Felipe Gonzálezen PSOEk garaitu zuen, boto gutxirengatik bazen ere. 1995ean, ETAk bonba bat eztandarazi zuen Aznarren autoaren ondoan, zauririk eragin gabe.
1996ko hauteskundeetan alderdirik bozkatuena izan zen Alderdi Popularra. CiU, EAJ eta Kanariar Koalizioaren laguntzarekin Aznarrek gobernua osatu zuen. 2000ko hauteskundeetan gehiengo absolutua lortu zuen. 2004etarako ez zen aurkeztu, Mariano Rajoy ondorengo izendatuta. Harez geroztik, ez dabil politikagintzan, Alderdi Popularrak ohorezko presidente titulua eman badio ere.

## Erreferentziak

* ↑ Tusell, Javier, 1945-. (2004). El aznarato : el gobierno del Partido Popular, 1996-2003. (1. ed. argitaraldia) Aguilar ISBN 84-03-09422-1. PMC 55208137. (Noiz kontsultatua: 2020-02-25).
* ↑ (Gaztelaniaz) País, Ediciones El. (1996-05-05). «Aznar, investido presidente, lleva al Gobierno al PP» El País ISSN 1134-6582. (Noiz kontsultatua: 2020-02-25).
* ↑ «Ana Botella Madrilgo alkate izendatu dute» Euskal Irrati Telebista (Noiz kontsultatua: 2020-02-25).
* ↑ (Gaztelaniaz) León, Junta de Castilla y. «El Presidente de la Junta» conocecastillayleon.jcyl.es (Noiz kontsultatua: 2020-02-25).
* ↑ (Gaztelaniaz) País, Ediciones El. (1995-04-20). «ETA intenta asesinar a Aznar con un coche bomba» El País ISSN 1134-6582. (Noiz kontsultatua: 2020-02-25).
* ↑ r01e00000ff26d4659da470b86ce050da98c08068, r01e00000ff26d46697a470b82faff5745d95bb8e. (2011-04-13). «1996ko Hauteskunde Nagusiak - Euskal Autonomia Erkidegoa» opendata.euskadi.eus (Noiz kontsultatua: 2020-02-25).
* ↑ «Biografia: Mariano Rajoy; hirugarrenean, bai» Euskal Irrati Telebista (Noiz kontsultatua: 2020-02-25).

## Kanpo estekak

* Datuak: Q55637
* Multimedia: José María Aznar / Q55637
* Aipu famatuak: José María Aznar
# Jenaro Larratxe

Jenaro Larratxe Agirre (Bera, 1870eko irailaren 18a - Iruñea, 1935eko otsailaren 8a) nafar enpresaburu eta politikaria izan zen.
"Fundiciones Bidasoa" eta "Múgica, Arellano y Cía" enpresen sortzailea, Primo de Riveraren diktaduran Iruñeko alkate izendatu zuten. Kultura arloan, 1925ean sortutako "Euskeraren Adiskideak" elkarte euskaltzalearen presidente eta sortzailea izan zen. Felix eta Rufino Garcia Larratxe politikari nafarren osaba izan zen.

## Kanpo estekak

* Datuak: Q5929159
# Jena Lee

Jena Lee edo jaiotzez Sylvia García (Txile, 1987ko ekainaren 29a) abeslari frantziarra da.
Oloroe-Donamarian (Pirinio Atlantikoak) hazi zen, frantziar familia batek adoptatu ostean.

## Diskografia
### Albumak

* 2009: Vous remercier
   * Je me perds
   * Du style
   * J'aimerais tellement
   * Banalité
   * Redeviens toi-même
   * Je rêve en enfer
   * Dépendance
   * Emo R'N'B
   * Je suis
   * Je préfère
   * Victime idéale
   * Vous remercier
* 2010: Ma référence
   * Mon Ange
   * US Boy
   * Je Rêve En Enfer
   * Ma Référence
   * Eternise-Moi
   * Le Temps
   * Mon Délire
   * Âme Sœur
   * Ne ME Réveille Pas
   * J'Oublie
   * Je M'Ennuie
   * En Détresse
   * L'Ombre Et La Lumière

### Singelak

* 2009: J'aimerais tellement
   * j'aimerais tellement
   * j'aimerais tellement (Instrumental)
* 2010: Je me perds
   * Je me perds (Radio Edit)
   * Je me perds (Radio Edit Instrumental)
   * Si tu veux (Inédit)
* 2010: Du style
   * Du style (Radio Edit)
   * Du style (Instrumental Radio Edit)
   * Petite fille (Inédit)

## Bideoak

* 2009: J'aimerais tellement

## Kanpo loturak

* www.jena-lee.fr
* jena-lee-official.skyrock.com
* Datuak: Q242427
* Multimedia: Jena Lee / Q242427
# Jenako Unibertsitatea

Jenako Unibertsitatea, ofizialki Jenako Friedrich Schiller Unibertsitatea (alemanez: Friedrich-Schiller-Universität Jena) Turingia estatuko Jena hirian dagoen unibertsitate publikoa da.
1558an sortu zuten eta Alemaniako hamar unibertsitate zaharrenen zerrendan dago. 1934an, unibertsitateari izen berria eman zioten eta bertan historia irakaslea izadako Friedrich Schiller idazle alemaniarraren izena jaso zuen. 2008tik aurrera, unibertsitateak 20.800 ikasle inguru ditu matrikulatuta, eta 340 irakasle.

## Ikasle ohi ospetsuak

* Eva Ahnert-Rohlfs
* Ernst Gottfried Baldinger
* Gottfried Benn
* Hans Berger
* Alfred Brehm
* Rudolf Carnap
* Nathan Cobb
* Georg Friedrich Creuzer
* Gottlob Frege
* Roland Freisler
* Johann Matthias Gesner
* Nelson Glueck
* Peter Griess
* Friedrich von Hagedorn
* Arvid Harnack
* Gerhart Hauptmann
* Cuno Hoffmeister
* Ján Kollár
* Karl Christian Friedrich Krause
* Gottfried Leibniz
* August Leskien
* Robert Ley
* Karl Marx
* Ernest Nash
* Axel Oxenstierna
* Samuel von Pufendorf
* Arthur Schopenhauer
* Hugo Schuchardt
* Johann Gustav Stickel
* Tonya Lewitt Soloveitchik
* Joseph B. Soloveitchik
* Michael Stifel
* Kurt Tucholsky
* Christa Wolf
* Christian Wolff
* Solomon Marcus Schiller-Szinessy
* Willem Schulte

## Kanpo estekak

* Webgune ofiziala (Alemanez)
* Datuak: Q154561
* Multimedia: Friedrich-Schiller-Universität Jena / Q154561
# Jenako zubia

Jenako zubia (frantsesez Pont d'Iéna), Frantziako Paris hiriburuan dagoen zubi bat da, Sena ibaia zeharkatzen du. Alemaniako Jena udalerriaren omenezko izena darama. 155 metro luze ditu eta 1810ean inauguratu zen.
Ezker ibarreko Eiffel dorrea eta eskuin ibarreko Trocadéro plazaren barrutiak elkarlotzen ditu, bai eta Parisko 7. barrutia eta 16. barrutiak ere.

## Kanpo estekak

* Datuak: Q540781
* Multimedia: Pont d'Iéna / Q540781
# Jenalöbnitz

Jenalöbnitz Alemaniako udalerria da. Turingia estatuan kokatuta dago, Saale-Holzland-Kreis barrutian. 2014an 152 biztanle zituen 3,94 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q629030
* Multimedia: Jenalöbnitz / Q629030
# Jena

Jena Alemania erdialdeko hiria da, Saale ibaiaren ertzean dagoena (Gerako eskualdea, Turingia). 105,129 biztanle ditu (2010-12-31).

## Geografia

Jena Saale ibarrean kokaturik dago Berlindik 200 kilometro hego-mendebaldera eta Munichetik 350 kilometro iparraldera.

## Historia

1182koa da Jenari buruzko lehen aipamena. 1230ean jaso zuen hiri-gutuna eta berehala harresiak jaso zituen, izan ere herri eslaviarrekiko mugan baitzegoen hirira.
XVI. mendean hiru monasterio zeuden Jenan eta berehala onartu zuen Jenak Erlijio Errefoma. Martin Lutero bera ere sarritan izan zen hirian. Garai hartakoa da Unibertsitate ospetsua ere. Unibertsitateak ikasleak erakarri zituen eta 1800 artean Alemaniako erdigune kulturala bihurtuz joan zen. 1806an, Napoleonen gudarosteak Prusiako eta Saxoniako armaden aurrean nagusitu ziren Jenan.
XIX mendean industrializazioa iritsi zen. Fama handia hartu zuen besteak beste Carl Zeiss-en mikroskopio eta tresna optikoen fabrikak. 1876an trena iritsi zen eta 1903an tranbia ezarri zuen Jenak. 1919 eta 1926 artean hiru behatoki astronomiko eraiki zituen Carl Zeissek.
Bigarren Mundu Gerran kalte handiak nozitu zituen hiriak, eta gerraren ondoren berriro eraiki zuten. 1945ean Sobiet Batasunaren okupazio eremuan gelditu zen eta Ekialdeko Alemanian sartu zuten Turingia estatuarekin batera.

## Ekonomia

Garrantzitsuak dira optika-gaiak, argazki-kamerak, kimika-industria eta kristalgintza.

## Ondasun nabarmenak

Unibertsitate ospetsua du, 1558. urtean sortua; han izan ziren irakasle Hegel, Fichte, Schelling, Schlegel eta Schiller.
Garai gotikoko eraikuntza bikainak ditu: Bigarren Mundu Gerrako triskantzak gorabehera, eraikin bikainak kontserbatu ditu, halere, Jenak, XIV. mendeko udaletxea eta Sant Michael eliza (XV. m.), bereziki. Aipatzekoak dira era berean hirian dauden 15 museoak

## Hiri senidetuak

Jena ondorengo hiriekin senidetua dago:
* Porto (Portugal)
* Lugoj (Errumania)
* Erlangen (Alemania)
* San Marcos (Nikaragua)
* Aubervilliers (Frantzia)
* Berkeley (California) (AEB)

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* ↑ Euskaltzaindia. 157. araua: Europako hiriak. .

## Demografia

Ikus jatorrizko Wikidatako eskaera eta iturriak.

## Kanpo estekak

* Datuak: Q3150
* Multimedia: Jena / Q3150
# Jena (Louisiana)

Jena Louisianaeko herri bat da. La Salle parrokian kokatua dago. 2010ean 3.398 biztanle zituen, 14,24 kilometro koadrotan banatuta.

## Ikus, gainera

* La Salle parrokia

## Kanpo estekak

* Datuak: Q1017042
* Multimedia: Jena, Louisiana / Q1017042
# Jen Richards

Jen Richards (Mississippi, Ameriketako Estatu Batuak) estatubatuar ekintzaile, idazle, aktore eta ekoizlea da.
Mississippin jaio bazen ere, Ipar Carolinan bizi da. Filosofian lizentziaduna da Shimer Collegetik. Horrez gain, Oxfordeko Unibertsitatean eta Kyoton ikasitakoa da.
2013an Richardsek We Happy Trans Interneteko webgunea sortu zuen. 2015ean Caitlyn Jennerren I Am Cait errealitate showan parte hartu zuen taldeko aktore. 2016an Her Story websailaren protagonistetako, zuzendarietako eta ekoizletako bat izan zen, Emmy Sari baterako izendapena jaso zuen lana. Horrez gain, More Than T dokumentala ekoitzi zuen eta Trans 102 idatzi zuen.
2017an Nashville telesailean sartu zen aktore. CMT telebista kateko saio batean agertu zen lehen pertsona transgeneroa izan zen. 2017ko Easy Living filmean ere agertu zen.

## Erreferentziak

* 1 2 (Ingelesez) Betts, Stephen L.. (2016ko irailaren 13a). «Transgender Actress Jen Richards Joins Cast of 'Nashville'» Rolling Stone (Noiz kontsultatua: 2017ko azaroaren 16an).
* ↑ (Ingelesez) Heinichen, Claire. (2016ko irailaren 13a). Emmy Nominated Writer, Producer and Actress Jen Richards Joining Cast of Nashville. (Noiz kontsultatua: 2017ko azaroaren 16an).
* ↑ (Ingelesez) Anderson, Tre'vell. (2016ko urtarrilaren 19a). «'Her Story' creators Jen Richards and Laura Zak highlight dating while transgender» Los Angeles Times (Noiz kontsultatua: 2017ko azaroaren 16an).
* ↑ (Ingelesez) Petski, Denise. (2016ko irailaren 13a). ‘Nashville’ Casts Transgender Actor Jen Richards In Recurring Role. (Noiz kontsultatua: 2017ko azaroaren 16an).
* ↑ (Ingelesez) Valentini, Valentina. (2017ko martxoaren 23a). «EXCLUSIVE: Jen Richard Pushes Hollywood Forward With 'Easy Living' and 'Nashville'» Entertainment Tonight (Noiz kontsultatua: 2017ko azaroaren 16an).

## Kanpo estekak

* (Ingelesez) Webgune ofiziala
* Datuak: Q27576585
# Jenarizko mendilerroa

Jenarizko mendilerroa Nafarroa Garaian kokatuta dagoen mendilerro bat da. Bere punturik altuena Jenariz mendia da, 551 metrorekin.
Mendilerroan dagoen Jenariz mendiak ematen dio izena mendilerroari.

## Mendiak

* Jenariz, 551 m 42°28′02″N 1°51′33″W﻿ / ﻿42.4672146°N 1.8592564°W﻿ / 42.4672146; -1.8592564
* Montealto, 548 m 42°27′34″N 1°51′00″W﻿ / ﻿42.4594756°N 1.8499467°W﻿ / 42.4594756; -1.8499467
* Cruzate, 546 m 42°28′13″N 1°51′44″W﻿ / ﻿42.4703331°N 1.8622287°W﻿ / 42.4703331; -1.8622287
* El Ángel, 545 m 42°28′21″N 1°51′54″W﻿ / ﻿42.4726222°N 1.865119°W﻿ / 42.4726222; -1.865119
* Mendiuso edo Mondiuso, 516 m 42°27′38″N 1°54′37″W﻿ / ﻿42.4606414°N 1.9102642°W﻿ / 42.4606414; -1.9102642
* Sierra, 512 m 42°27′12″N 1°53′01″W﻿ / ﻿42.4533955°N 1.8835257°W﻿ / 42.4533955; -1.8835257
* Altocabezón, 446 m 42°29′01″N 1°50′27″W﻿ / ﻿42.4835911°N 1.8408178°W﻿ / 42.4835911; -1.8408178
* Altomedios, 439 m 42°29′01″N 1°50′53″W﻿ / ﻿42.4837187°N 1.8481157°W﻿ / 42.4837187; -1.8481157
* Cotilla, 419 m 42°28′31″N 1°49′59″W﻿ / ﻿42.475146°N 1.833054°W﻿ / 42.475146; -1.833054
* Torreón, 401 m 42°29′04″N 1°50′01″W﻿ / ﻿42.4844175°N 1.8335022°W﻿ / 42.4844175; -1.8335022
* Cahués, 385 m 42°28′11″N 1°49′01″W﻿ / ﻿42.4696144°N 1.817039°W﻿ / 42.4696144; -1.817039
* Cabezaguarín, 372 m 42°30′25″N 1°51′10″W﻿ / ﻿42.5070439°N 1.8526413°W﻿ / 42.5070439; -1.8526413

## Erreferentziak

* ↑ Euskal Herriko Mendien Katalogoa 2007ko otsaila, 2009ko apirila, Euskal Mendizale Federazioa. Katalogo horretako toponimoek Euskaltzaindiaren Onomastika Batzordearen oniritzia dute. (EODA) mendilerroa Jenarizko mendilerroa (Mendikat)
* ↑ Mendikat, Euskal Herriko Katalogo osoa.

## Ikus, gainera

* Euskal Herriko mendilerroen zerrenda

## Kanpo estekak

* Datuak: Q57829435
# Juan Cruz de Urquiza

Juan Cruz de Urquiza (Buenos Aires, 1965eko apirilaren 13a) tronpetista, musikagile eta moldatzaile argentinarra da.

## Biografia

Argentinako Buenos Airesen jaio zen 1965eko apirilaren 13an. Gauzak ikasi zituen Argentinako Unibertsitate Katolikoan (1983-1985) eta gero Berklee College of Music-en (1991-1993) eta bertan Major of Profesional Music-an lizentziatu zen.
Wilfredo Cardoso, Roberto Fernández, Américo Belloto eta Lou Mucci-rekin tronpeta ikasi zuen, eta harmonia eta inprobisazioa Jerry Bergonzi saxofonista estatubatuarrarekin.
Arnie Lawrence, Paquito D'Rivera, "Chucho" Valdés (Colón Antzokian Buenos Airesko Orkestra Filarmonikoarekin batera), Fred Hersch boskotea, Jhonny Coles, Mike Longo, Marc Copland, Claudio Roditi, Conrad Herwig, Osvaldo Fattoruso musikariekin jo zuen, eta Argentinako jazz musikari garrantzitsuenekin (Luis Salinas, Javier Malosetti, Horacio Larumbe, Jorge Navarro, B. López Furst, R. Fernández, Mono Fontana, etab.).
Beste batzuen artean hauekin grabatu zuen: "The Big Van" eta Guillermo Kleinen "Los Guachos" (Bill McHenry, Chris Cheek, Miguel Zenon, Taylor Haskins, Sandro Tomasi, Ben Monder, Richard Nant, Jeff Ballard eta Fernando Huergo), Conrad Herwig, Quinteto Urbano, Mariano Otero Orquesta, Javier Malosetti eta Arida Conta Taldea, non Tom Harrell, David Kikosky eta Donny McCaslin ere parte hartu zuten.
1994an, jada Argentinan kokatuta, bere taldea sortu zuen Jazz areto garrantzitsuenetan jotzen.
1996ko urtarrilean Bernardo Sasseti piano-jotzaile portugaldarrak gonbidatu zuen "Mundos" proiektuan parte hartzera Jordy Rossi, Perico Sambeat eta Javier Colinarekin batera, Lisboako hirian kontzertua eskainiz eta VERVE diskoetxearentzako grabazioa eginez.
Urte horretan bertan Paquito D'Rivera saxofoi jotzaile kubatarraren boskotean sartu zen, Uruguaiko Punta del Este-n ospatutako Nazioarteko Jazzaldian. 1997an Txilen ospatu zen V. Nazioarteko Jazzaldian parte hartzera gonbidatu zuten eta bertan James Moody, Iván Lins eta beste musikari garrantzitsu batzuekin batera jo zuen.
2007an Chano Dominguez piano-jotzaile espainiar ospetsuaren taldean sartu zen, Mexikon, Espainian eta Frantzian zehar. 2008an Ligia Pirorekin batera "Strange Fruit" orkestra sortu zuen 2010ean argitaratuko den disko lana eginez.

## Diskografia
### Bakarlari gisa

* 2000 - Jazz Contemporáneo Argentino - Quinteto Urbano
* 2001 - Jazz Contemporáneo Argentino II - Quinteto Urbano
* 2003 - En Subida - Quinteto Urbano
* 2005 - De Este Lado - juan Cruz de Urquiza Cuarteto
* 2007 - Vigilia - Juan Cruz de Urquiza Cuarteto
* 2010 - Strange Fruit - Ligia Piro y Juan Cruz de Urquiza
* 2011 - Trías
* 2012 - Indómita Luz
* 2014 - Convivencia

### Beste artista batzuekin

* 1993 - Secret Rhythms - Fernando Tarrés
* 1995 - El Minotauro - Guillermo Klein
* 1997 - A Pesar Del Diablo - Hernán Merlo
* 1998 - Living these times - Fernando Huergo
* 1998 - Isla de Flores - Ricardo Nolé
* 2010 - Strang fruit - Ligia Piro
* 2017 - La Nave - Fonky Taxi
* 1998 - Ultimo bondi a finisterre [Patricio rey y sus redonditos de ricota]

## Kanpo estekak

* Juan Cruz de Urquiza
* Datuak: Q16584529
# Juan Diaz de Espada

Juan José Diaz de Espada y Fernández de Landa (Arroiabe, 1756ko apirilaren 20a - Habana, 1832ko abuztuaren 13a) arabar elizgizona eta ongilea izan zen. Salamancako Unibertsitatean egin zituen ikasketak. Kargu hauek bete zituen: Errege Gudarosteko kaperaua, Villafranca del Bierzoko katedraleko priorea, kalonjea, katedraduna eta Kubako apezpikua. Erietxe bat zabaldu zuen bere jaioterrian.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q9015656
# Juan Cruz Sol

Juan Cruz Sol Oria (Elgoibar, 1947ko irailaren 13a - Valentzia, 2020ko azaroaren 10a), Gipuzkoako futbol jokalaria izan zen, defentsa lanetan ibili zena.

## Selekzioan

Espainiako selekzioarekin 28 partidu jokatu zituen eta gol bat sartu zuen.

### Nazioarteko golak

| # | Data | Tokia | Aurkaria | Gola | Emaitza | Lehiaketa |
| 1. | 1973ko otsailaren 21a | La Rosaleda, Málaga | Grezia | 2–1 | 3–1 | 1974ko Munduko Txapelketarako sailkapena |

## Tituluak
### Valencia Club de Fútbol

* Europako Futbol Errekopa: 1979–1980
* Europako Superkopa: 1980
* 1. Mailako Liga: 1970–1971
* Errege Kopa: 1966–1967

### Real Madril

* 1. Mailako Liga: 1975-1976, 1977–1978, 1978–1979

## Kanpo loturak

* BDFutboleko profila
* Selekzioko fitxa
* Valencia Club de Fútboleko biografia
* Datuak: Q1996640
* Multimedia: Juan Cruz Sol / Q1996640